Ana Tijoux

Ana Tijoux, olmâ nommâ Anamaría Tijoux Merino (š. kesimáánu 12. peeivi 1977, Lille, Ranska) lii chilelâš-ranskalâš ráppájeijee, hiphop-musikkár, feminist já aktivist.

Eellim
Anamaria Tijoux šoodâi kesimáánu 12. peeivi 1977 Lillest, Ranskaast, kuus suu vaanhimeh láin patârâm Chilest Augusto Pinochet jiešvääldi tiet ive 1976. Suu eeči lâi Douglas Olivares, já suu enni lii sosiologia professor já totkee María Emilia Tijoux. Suu vaanhimeh iäránáin, ko Tijoux lâi páárnáš. Maŋeláá suu enni naajâi perruu ustev já chilelâš patâreijee Roberto Merino Jorquerain, kiäst maŋeláá šoodâi Anamaria eeči meid virgálávt.Acevedo, Rocío Román. 

Ive 1982 sij värrejii pargo tiet Lillest Pariisin, kost sij assii Bellevillest já Saint Mauricest.Ponce, David.  Ive 1983 vaanhimeh vuolgâttáin 6-ihásâš Tijoux ohtuu kirdemmašináin Ranskaast Chilen teivâđ ááhus, äijihis já eres huolhijdis, kiäh lijjii pááccám toho. Tot lâi vuossâmuš kerdi, ko Tijoux ooinij Chile já suuvâs. Tijoux kiirdij toho ohtuu tondiet ko suu vaanhimeh iävá puáhtám vyelgiđ fáárun, tastko Pinochet lâi vala staatâhovdân.

Ko Tijoux lâi 12-ihásâš, suu eeči surmij jieijâs.

Kuovâmáánust 2019 Tijoux naajâi ranskalâš musikkár Jon Grandcamp Jráin.

Karrieer
Ana Tijoux kuulâi Makiza-nommâsii juávkun. Tot lâi chilelâš hiphop-juávkku, mii vuáđudui ive 1997. Ana lasseen juávhust lijjii kulmâ eres jeessân. Juávkku lii almostittâm ohtsis nelji album, main vuossâmuš almostui ive 1998 já majemuš ive 2005.

Ive 2006 Ana algâttij soolokarrieeris. Suu vuossâmuš album almostui ive 2007, já nubbe ive 2010. Vuossâmuš album lii ollásávt espanjakielân. Nube albumist vist Ana ráppáá sehe espanja- já ranskakielân.

Palhâšumeh
Ive 2020 BBC valjij Tijoux 100 nisonid -liiston.
Grammy Awards
 Ihe Kategoria Album Puáđus2011Pyeremus Latin Rock, Urban teikâ Alternative album 1977 2013 La Bala 2015 Vengo 

Latin Grammy Awards
 Ihe Kategoria Album/Laavlâ Puáđus2012 Pyeremus urbaanlâš muusikalbum La Bala 2013Pyeremus urbaanlâš laavlâ "Sacar la Voz"  2014 "Vengo"  Ive skiärru"Universos Paralelos"   Ive laavlâ 

 Diskografia 
 Makiza-juávhust 
 1998 – Vida Salvaje
 1999 – Aerolíneas Makiza
 2004 – Vida Salvaje (remaster)
 2005 – Casino Royal

 Sooloskiäruh 
 2007 – Kaos
 2010 – 1977
 2011 – Elefant Mixtape
 2011 – La Bala
 2014 – Vengo
 2023 – Vida

Singleh
 2016 – "Calaveritas" (oovtâst Celso Piñain)
 2016 – "Luchín"
 2019 – "Cacerolazo"
 2020 – "Libertad"
 2020 – "Antifa Dance"
 2020 – "No estamos solas"
 2020 – "Pa que"
 2020 – "Rebelión de octubre" (oovtâst MC Millarayin)
 2021 – "Mal"
 2023 – "Niñx"

 Fáádást eres soojijn 

 Ana Tijoux virgáliih nettisiijđoh

Käldeeh

Luokka:Chileliih ráppájeijeeh
Luokka:Ive 1977 šoddâmeh
Luokka:Ranskaliih ráppájeijeeh